《送止维那作丐》
宋代·释子淳

常思止禅者，返本如婴儿。
一念万年去，春秋都不知。
斫倒寒岩无影树，回头焰里再抽枝。
春老别吾入郦去，缘生会有归山咦。
净榻相看坐，清风起四维。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。